Un grav accident rutier a avut loc, joi dimineaţă, pe DN 55, pe raza localităţii Sadova, judeţul Dolj, în urma căruia o persoană a decedat şi alte cinci au fost rănite.
Potrivit ISU Dolj, în accident au fost implicate două autoturisme.
"Pentru intervenţie şi acordare ajutor medical au fost trimise următoarele forţe: o autospecială de lucru cu apă, o autospecială de transport persoane şi victime multiple, o ambulanţă TIM, un echipaj de prim ajutor medical şi 3 echipaj SAJ", a informat ISU Dolj.
Potrivit IPJ Dolj, în acest moment, traficul rutier pe DN 55, în localitatea Sadova, se desfăşoară alternativ, iar poliţiştii se află la faţa locului pentru stabilirea cu exactitate a cauzelor producerii evenimentului şi fluidizarea traficului.